**Műszaki Bizottság**

**TÁJÉKOZTATÁS**

Kisbér Város Önkormányzat Képviselő-testülete

**2024. november 08-ai** ülésére

Tárgy: Gazdasági Program, Fejlesztési Terv

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény a Gazdasági Program, Fejlesztési Terv kapcsán az alábbiakat rögzíti:

*„116. § (1) A képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős.*

*(2) A gazdasági program, fejlesztési terv a képviselő-testület megbízatásának időtartamára vagy azt meghaladó időszakra szól.*

*(3) A gazdasági program, fejlesztési terv helyi szinten meghatározza mindazokat a célkitűzéseket és feladatokat, amelyek a helyi önkormányzat költségvetési lehetőségeivel összhangban, a helyi társadalmi, környezeti és gazdasági adottságok átfogó figyelembevételével a helyi önkormányzat által nyújtandó feladatok biztosítását, színvonalának javítását szolgálják.*

*(4) A gazdasági program, fejlesztési terv – a vármegyei területfejlesztési elképzelésekkel összhangban – tartalmazza, különösen: az egyes közszolgáltatások biztosítására, színvonalának javítására vonatkozó fejlesztési elképzeléseket.*

*(5) A gazdasági programot, fejlesztési tervet a képviselő-testület az alakuló ülését követő hat hónapon belül fogadja el. Ha a meglévő gazdasági program, fejlesztési terv az előző ciklusidőn túlnyúló, úgy azt az újonnan megválasztott képviselő-testület az alakuló ülését követő hat hónapon belül köteles felülvizsgálni, és legalább a ciklusidő végéig kiegészíteni vagy módosítani.”*

Fentiek alapján a Gazdasági Programot, Fejlesztési Tervet 2025. április 5-éig el kell készíteni.

A vármegyei területfejlesztési elképzelésekkel való összhang biztosításához a Komárom-Esztergom Megye Terültfejlesztési Koncepciója és Programja a http://www.kemoh.hu/cikk\_kepek/megyefejlesztes/kem-tf-stratprog-vegleges.pdf linken érhető el.

Kérem tájékoztatásom szíves tudomásul vételét!

Kisbér, 2024. november 05.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

a Gazdasági Program, Fejlesztési Terv készítéséről szóló tájékoztatást tudomásul veszi.

**Határidő:** 2025. március

**Felelős:** Sinkovicz Zoltán polgármester